ச. வெ. இராமன்
{{Infobox scientist
 | name             =  [[சர்]] சந்திரசேகர வெங்கட ராமன்
 | image            = Sir CV Raman.JPG
 | imagesize        = 280px
 | birth_date       = {{birth date|1888|11|7|df=y}}
 | birth_place      = [[திருவானைக்கோவில்|திருவானைக்காவல்]], [[திருச்சிராப்பள்ளி]], [[சென்னை மாகாணம்]], [[இந்தியா]]
 | death_date       = {{Death date and age|1970|11|21|1888|11|7|df=y}}
 | death_place      = [[பெங்களூரு]], [[கர்நாடகம்]], [[இந்தியா]]
 | nationality      = இந்தியன்
 | ethnicity        = [[தமிழர்]]
 | field            = [[இயற்பியல்]]
 | alma_mater       = [[சென்னைப் பல்கலைக்கழகம்]] 
 | workplaces       = [[கொல்கத்தா பல்கலைக்கழகம்]]&lt;br&gt;[[இந்திய அறிவியல் கழகம்]]
 | doctoral_advisor = 
 | doctoral_students= [[ஜி. என். ராமச்சந்திரன்]]
 | known_for        = [[இராமன் விளைவு]]
 | prizes           = {{nowrap|நைட் பேச்சளர் (1929)&lt;br&gt;[[இயற்பியலுக்கான நோபல் பரிசு]] (1930)&lt;br&gt;[[பாரத ரத்னா]] (1954)&lt;br&gt;[[லெனின் அமைதிப் பரிசு]] (1957)}} 
 | religion         = [[இந்து சமயம்|இந்து]]
 }}
 
 [[சர்]] '''சந்திரசேகர வெங்கட ராமன் (Chandrasekhara Venkata Raman)''' ([[நவம்பர் 7]], [[1888]] - [[நவம்பர் 21]], [[1970]]) பெரும் புகழ் நாட்டிய இந்திய அறிவியல் அறிஞர் ஆவார். இவர் 1930ல் [[இயற்பியல்]] துறைக்கான [[நோபல் பரிசு|நோபல் பரிசைப்]] பெற்றார். ஒளி ஒரு பொருளின் ஊடே செல்லும் பொழுது சிதறும் ஒளியலைகளில் ஏற்படும் &lt;u&gt;அலைநீள மாற்றத்தை &lt;/u&gt; இவர் கண்டுபிடித்தார். இப்படிச் சிதறும் ஒளியின் அலைநீள மாற்றத்திற்கு [[இராமன் விளைவு]] (''Raman Effect'') என்று பெயர். இக்கண்டுபிடிப்புக்காக 1930ல் இவருக்கு நோபல் பரிசு அளிக்கப்பட்டது. இக்கண்டுபிடிப்பு இன்று பொருள்களின் பல விதமான பண்புகளைக் கண்டறிய (பொருளுக்கு கேடு ஏதும் நேராமலும்) மிகவும் பயனுடையதும் உலகில் புகழ் பெற்றதும் ஆகும்.
 
 சி.வி.இராமன் அவர்கள் நவம்பர் 7 ஆம் நாள், 1888ஆம் ஆண்டில் இந்தியாவில், [[தமிழ் நாடு|தமிழ்நாட்டிலே]] உள்ள [[திருச்சிராப்பள்ளி|திருச்சிராபள்ளிக்கு]] அருகில் அமைந்த [[திருவானைக்காவல்]] எனும் ஊரில் பிறந்தார். இந்தியாவிலேயே முழுமையாகப் படித்த ஓர் அறிஞருக்கு 1930ல் [[நோபல் பரிசு]] கிடைத்தது முதல் முறையாகும்.
 
 == வாழ்க்கை ==
 சந்திரசேகர வெங்கட்ராமன் தந்தையார், இரா. சந்திரசேகர் ஐயர் ஒரு ஆசிரியர். தன் தந்தை [[விசாகப்பட்டினம்|விசாகப்பட்டினத்தில்]] இயற்பியல் விரிவுரையாளராகப் பணியாற்றியதால் வெங்கட்ராமன் அங்கேயே தன் பள்ளி படிப்பை முடித்தார். இவர் 1904ஆம் ஆண்டு [[சென்னை|சென்னையில்]] உள்ள [[மாநிலக் கல்லூரி, சென்னை|மாநிலக் கல்லூரியில்]] தன்னுடைய இளங்கலைப் பட்டப்படிப்பை சிறப்பு தகுதியுடன் முடித்தார். வெங்கட்ராமன் தன் முதுகலை பட்டப்படிப்பை மாநிலக் கல்லூரியிலே தொடர்ந்தார். 1907ஆம் ஆண்டு ஜனவரியில் முதுநிலை பட்டப்படிப்பு தேர்வில் எல்லாப் பாடங்களிலும் சாதனை மதிப்பெண்களுடன் முதல் வகுப்பில் தேர்ச்சி பெற்றார். 1907ஆம் ஆண்டு பிப்ரவரியில் நிதித்துறை தேர்வு எழுதி அதில் முதிலிடம் பெற்றார். 1907ஆம் ஆண்டு ஜூன் மாதத்தில் [[கொல்கத்தா|கொல்கத்தாவில்]] உள்ள கணக்குத்  துறை தலைமை அலுவலராக தனது வாழ்க்கையைத் துவங்கினார்.
 
 ச. வெ. இராமன் பட்டம் பெற்றதும், அறிவியல் துறை சார்ந்த வேலை வாய்ப்புகள் இல்லாததால், இந்திய அரசுப் பணவியல் துறையில் 1907ல் ஒரு கணக்காயராகச் சேர்ந்தார். என்றாலும் பணியின் கூடவே [[கொல்கத்தா]]வில் உள்ள மருத்துவர் [[மகேந்திரலால் சர்க்கார்|மகேந்திரலால் சர்க்காரால்]] நிறுவப்பட்ட [[இந்திய அறிவியல் வளர்ச்சிக் கழகம்|இந்திய அறிவியல் வளர்ச்சிக் கழகத்தில்]] (''Indian Association for the Cultivation of Science''), ஒளிச்சிதறல் பற்றி செயல்வழி (செய்முறை) ஆய்வுகள் நடத்தி வந்தார். பின்னர் 1917ல் [[கொல்கத்தா பல்கலைக்கழகம்|கொல்கத்தா பல்கலைக்கழகத்தில்]] புதிதாக ஏற்படுத்தப்பட்டிருந்த பாலித் பீட இயற்பியல் பேராசிரியராகச் சேர்ந்தார். கொல்கத்தாவிலே 15 ஆண்டுகள் கழித்த பிறகு, இவர் [[பெங்களூர்|பெங்களூரில்]] உள்ள [[இந்திய அறிவியல் கழகம்|இந்திய அறிவியல் கழகத்தில்]] (''Indian Institute of Science'') 15 ஆண்டுகள் கழித்தார். அதன் பின் அவராகவே நிறுவிய [[இராமன் ஆராய்ச்சி கழகம்|இராமன் ஆய்வுக்கழகத்தில்]] (''Raman Research Insitute'') இயக்குநராக கடைசி நாட்கள் வரை பணியாற்றி வந்தார். இவர் நவம்பர் 21, 1970ல் இவ்வுலகில் இருந்து பிரிந்தார்.
 
 == அறிவியலுக்கு இவருடைய ஆக்கப்பணிகள் ==
 சி. வி. இராமன் 1926ல் ''இந்திய இயற்பியல் ஆய்விதழ்'' (Indian Journal of Physics) என்னும் அறிவியல் இதழை நிறுவி அதன் தொகுப்பாசிரியராகவும் பணிபுரிந்தார். இந்திய அறிவியல் அறிவுக்கழகத்தைத் (''Indian Science Academy'') ஆரம்பித்து, பின்னர் தானே அதன் தலைவராகவும் தொடக்கம் முதலாக இருந்து பணியாற்றினார். அதனுடைய அறிவியல் நடப்புகளை வெளியீடு செய்வதிலும் முன் நின்றார். அதுமட்டும் அல்ல இவர் பெங்களூரில் ''இன்றைய அறிவியல் கழகம்'' (''Current Science Association'') என்னும் கழகத்தைத் தொடக்கி, அதன் தலைவராகவும் பணி புரிந்து, அக்கழகத்தின் வழி புகழ் பெற்ற ''கரன்ட் சயன்ஸ்'' (''Current Science'') என்னும் ஒர் அறிவியல் ஆய்விதழையும் நிறுவினார்.
 
 == அறிவியல் ஆராய்ச்சிகளும் கண்டுபிடிப்புகளும் ==
 இந்திய இயற்பியல் ஆய்விதழில் (''Indian J. Physics'') இவர் ‘வெ’ப்ருவரி 28, 1928 ல் ''ஒரு புதிய ஒளிர்ப்பாடு (கதிர்வீச்சு) A new Radiation'' என்னும் தலைப்பில் தம் ஆய்வுக்கண்டுபிடிப்புகளின் [[க. சீ. கிருட்டிணன்|கரியமாணிக்கம் சீனிவாச கிருட்டிணனுடன்]] சேர்ந்து அதன் முடிவுகளை வெளியிட்டார். இப்புது அறிவியல் ஒளி விளைவுதான் இவருக்கு நோபல் பரிசு பெறவும் தன் பெயரால் ஒரு அறிவியல் விளைவு பெயர் பெறவும் வழி வகுத்தது. இவர் இந்திய ஆய்விதழில் வெளியிட்டார் என்பது குறிப்பிடத்தக்கது.
 
 இவர் [[வயலின்]] (பிடில்) , [[மிருதங்கம்]] போன்ற [[இசைக்கருவி|இசைக்கருவிகள்]] பற்றியும் நன்கு ஆய்வு செய்து புதுக் கண்டுபிடிப்புகள் செய்துள்ளார்.
 
 பகலில் வான் ஏன் நீல நிறமாக இருக்கின்றது என்பது பற்றியும் இவர் விளக்கியிருக்கிறார்.
 
 இவருடைய உடன்பிறந்தாரின் மகனான [[சுப்பிரமணியன் சந்திரசேகர்|சுப்பிரமணியன் சந்திரசேகரரும்]] நோபல் பரிசு பெற்றார் என்பது குறிப்பிடத்தக்கது.
 
 ==சிறப்புகள்==
 
 * இவருக்கு இலண்டனிலுள்ள வேந்தியக் குமுகத்தின் சிறப்புப்பேராளர் ([[அரச கழகம்|அரச கழகத்தின்]] சகா ) என்ற பெருமை 1924 ஆம் ஆண்டில் வழங்கப்பட்டது.
 * பிரித்தானிய அரசு இவருக்கு 1929 ஆம் ஆண்டில் [[வீரத்திருத்தகை]] எனும் பட்டம் வழங்கிச் சிறப்பித்தது.
 * 1929ல் ஆண்டில் இங்கிலாந்து அரசியாரால் [[சர்]] பட்டம் அளிக்கப் பட்டது.&lt;ref name=&quot;royalsociety&quot;&gt;http://www.royalsoc.ac.uk/DServe/dserve.exe?dsqIni=Dserve.ini&amp;dsqApp=Archive&amp;dsqCmd=show.tcl&amp;dsqDb=Persons&amp;dsqPos=13&amp;dsqSearch=(Nationality='Indian')&lt;/ref&gt;
 * இத்தாலி நாட்டின் உயர்பதக்கமான &quot;மேட்யூச்சி&quot; பதக்கம் வழங்கப்பட்டது.
 * மைசூர் அரசர் &quot;இராசபாபூசன்&quot; பட்டத்தை 1935 ஆம் ஆண்டில் வழங்கினார்.
 * பிலிடெல்பியா நிறுவனத்தின் &quot;பிராங்கிளின்&quot; பதக்கம் 1941 ஆம் ஆண்டில் வழங்கப்பட்டது.
 * இந்தியாவின் உயர் விருதான  [[பாரத ரத்னா]] விருது 1954 ஆம் ஆண்டில் இவருடைய வாழ்நாளிலேயே அளிக்கப்பட்டது.
 * 1957 ஆம் ஆண்டில் அகில &quot;உலக இலெனின் பரிசு&quot; அளிக்கப்பட்டது.
 
 == இவற்றையும் பார்க்க ==
 * [[இயற்பியலுக்கான நோபல் பரிசு பெற்றவர்கள்]]
 
 == மேற்கோள்கள் ==
 &lt;references /&gt;
 
 == உசாத்துணைகள் == 
 # இயற்பியல் மேல்நிலை இரண்டாமாண்டு தொகுதி- 1 தமிழ்  நாட்டுப் பாடநூல் கழகம் 
 # FUNDAMENTALS OF MOLECULAR SPECTROSCOPY, CN Banwell, Tata Mc Grow Hill Publishing Company Limited (1988)
 
 == வெளி இணைப்புகள் ==
 {{Wikiquote|ச. வெ. இராமன்}}
 * [http://almaz.com/nobel/physics/1930a.html Nobel Prize Internet Archive]
 * [http://www.vikatan.com/news/miscellaneous/71586-article-about-nobel-laureate-sir-cvraman.html இயற்பியலுக்கான நோபல் பரிசு பெற்ற சர் சி.வி.ராமன்!] -[[விகடன் குழுமம்|விகடன்]]
 * [http://www.britannica.com/nobel/micro/493_32.html சி. வி. இராமன் பற்றி பிரிட்டானிக்காவில் உள்ள பதிவு]
 * [http://www.thinnai.com/?module=displaystory&amp;story_id=40209094&amp;format=html சி.வி.ராமன் பற்றி திண்ணையில் உள்ள பதிவு]
 * [http://thoughtsintamil.blogspot.com/2006/06/cv-raman.html சி. வி. ராமன் விவரணப்படம் குறித்த பதிவு]
 
 {{அறிவியலில் தமிழர்கள்}}
 {{பாரத ரத்னா}}
 
 {{இயற்பியலுக்கான நோபல் பரிசு பெற்றவர்கள் |state=autocollapse}}
 
 [[பகுப்பு:1888 பிறப்புகள்]]
 [[பகுப்பு:தமிழ் அறிவியலாளர்கள்]]
 [[பகுப்பு:நோபல் இயற்பியற் பரிசு பெற்றவர்கள்]]
 [[பகுப்பு:இந்திய அறிவியலாளர்கள்]]
 [[பகுப்பு:இந்திய இயற்பியலாளர்கள்]]
 [[பகுப்பு:நோபல் பரிசு பெற்ற தமிழர்கள்]]
 [[பகுப்பு:நோபல் பரிசு பெற்ற இந்தியர்கள்]]
 [[பகுப்பு:திருச்சி மாவட்ட நபர்கள்]]
 [[பகுப்பு:லெனின் அமைதிப் பரிசு பெற்றவர்கள்]]
 [[பகுப்பு:1970 இறப்புகள்]]
 [[பகுப்பு:மாநிலக் கல்லூரி மேனாள் மாணவர்கள்]]